**Calle Järnkrok** (s. 25. syyskuuta 1991 Gävle, Ruotsi) on ruotsalainen jääkiekkoilija ja maailmanmestari, joka pelaa NHL-seura Toronto Maple Leafsissa. Oikealta pelaavan keskushyökkääjän vahvuuksiin kuuluu pelikäsitys, pelinrakentaminen, kädet, monipuolisuus ja kiekonhallinta. Hänen heikkouksiin kuuluu fyysisyyden ja voiman puute. Järnkrokilla on hieman parantamisen varaa myös luistelussa.

Ura
---

### Seuraura

Järnkrok on Gävle GIK:n kasvatti. Hän siirtyi jo juniorina Brynäs IF:ään, jossa Järnkrok voitti J20 SuperElitin mestaruuden vuonna 2009 sekä hopeaa vuosina 2008 ja 2010. Hän teki Elitserien-debyyttinsä kaudella 2009–2010, jolloin Järnkrok pelasi 33 runkosarjaottelua tehoin 4+6=10 sekä viisi playoff-ottelua tehoin 1+1=2. Detroit Red Wings varasi hänet toisella kierroksella 51. pelaajana NHL:n varasutilaisuudessa 2010. Järnkrok oli varaustilaisuuden neljäntenä varattu ruotsalaispelaaja. Vuonna 2011 hänet varasi KHL-joukkue Severstal Tšerepovets numerolla 43.

Toisella kaudellaan 2010–2011 Järnkrok oli tehoilla 11+16=27 Elitserienin junioripelaajien piste- ja maalipörssin voittaja. Hän oli myös ehdokkaana liigan vuoden tulokkaaksi, mutta titteli meni kuitenkin joukkuetoveri Mattias Ekholmille. Järnkrok teki toukokuussa 2011 kaksivuotisen jatkosopimuksen Brynäsin kanssa. Hän oli kaudella 2011–2012 tehoilla 16+23=39 joukkueen toiseksi paras pistemies Jakob Silfverbergin jälkeen. Kevään 2012 pudotuspeleissä Järnkrok oli 12 syötöllään Brynäsin paras syöttäjä. Hän voitti kauden päätteeksi Ruotsin-mestaruuden. Järnkrok valittiin myös Ruotsin tähdistökentälliseen.

Toukokuussa 2012 Järnkrok teki kolmivuotisen tulokassopimuksen Detroit Red Wingsin kanssa, mutta sopi kuitenkin samalla jatkavansa ensimmäisen sopimuskautensa 2012–2013 vielä lainalla Brynäsissä. Hän nousi joukkueen varakapteeniksi ja voitti Brynäsin sisäisen piste- ja syöttöpörssin tehoilla 13+29=42. Järnkrok jakoi Elitserienin pistepörssin kahdeksannen sijan Skellefteå AIK:n Oscar Lindbergin kanssa. Hänen Elitserien-kautensa päätyttyä, maaliskuussa 2013 Järnkrok siirtyi kevätsopimuksella Red Wingsin farmijoukkue Grand Rapids Griffinsin vahvuuteen. Hän pelasi joukkueessa AHL:n runkosarjan loppuun.

Maaliskuussa 2022 Järnkrok siirtyi Krakenista Calgary Flamesiin vaihdossa toisen kierroksen varausvuoroon vuodelle 2022, kolmannen kierroksen varausvuoroon vuodelle 2023 ja neljännen kierroksen varausvuoroon vuodelle 2024.

Heinäkuussa 2022 Järnkrok teki vapaana agenttina Toronto Maple Leafsin kanssa neljän vuoden mittaisen ja yhteensä 8,4 miljoonan dollarin arvoisen sopimuksen.

### Maajoukkueura

Järnkrok pelasi MM-kilpailuissa vuosina 2012 ja 2013, joista jälkimmäinen turnaus päättyi maailmanmestaruuteen. Hän teki A-maajoukkuedebyyttinsä 10. marraskuuta 2011 Karjala-turnauksen avausottelussa Örnsköldsvikissä Tšekkiä vastaan. Järnkrokin ensimmäinen A-maajoukkuemaali syntyi seuraavassa ottelussa 12. marraskuuta Venäjää vastaan.

Järnkrok pelasi myös alle 20-vuotiaiden MM-kilpailuissa vuonna 2011 ja alle 18-vuotiaiden MM-kilpailuissa vuonna 2009. Jälkimmäisenä mainitussa turnauksessa hän oli tehoilla 2+7=9 Ruotsin sisäisen syöttöpörssin voittaja Anton Landerin kanssa. He olivat myös joukkueen sisäisessä pistepörssissä toisena Tim Erixonin kanssa.

Muuta
-----

Callen isä Tony Järnkrook on pelannut puolustajana Ruotsin alemmissa sarjoissa. Järnkrokin serkut Oliver ja Elias Lindholm ovat myös jääkiekkoilijoita. Heistä Elias pelaa myös NHL-joukkue Calgary Flamesin organisaatiossa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Brynäs IF | Elitserien | 33 | 4 | 6 | 10 | 2 | 5 | 1 | 1 | 2 | 0 |
| 2010–2011 | Brynäs IF | Elitserien | 49 | 11 | 16 | 27 | 4 | 3 | 3 | 0 | 3 | 2 |  |  |  |  |  |  | JMM | 6 | 2 | 3 | 5 | 2 |
| 2011–2012 | Brynäs IF | Elitserien | 50 | 16 | 23 | 39 | 22 | 16 | 4 | 12 | 16 | 12 | Le Mat-pokalen |  |  |  |  |  | MM | 8 | 0 | 1 | 1 | 0 |
| 2012–2013 | Brynäs IF | Elitserien | 53 | 13 | 29 | 42 | 12 | 4 | 0 | 0 | 0 | 6 |  |  |  |  |  |  | MM | 10 | 0 | 1 | 1 | 4 |
|  | Grand Rapids Griffins | AHL | 9 | 0 | 3 | 3 | 0 | – | – | – | – | – |
| 2013–2014 | Grand Rapids Griffins | AHL | 57 | 13 | 23 | 36 | 14 | – | – | – | – | – |  |  |  |  |  |  | MM | 10 | 0 | 0 | 0 | 4 |
|  | Nashville Predators | NHL | 12 | 2 | 5 | 7 | 4 | – | – | – | – | – |
|  | Milwaukee Admirals | AHL | 6 | 5 | 4 | 9 | 0 | 3 | 1 | 1 | 2 | 2 |
| 2014–2015 | Nashville Predators | NHL | 74 | 7 | 11 | 18 | 18 | 6 | 0 | 2 | 2 | 0 |
| 2015–2016 | Nashville Predators | NHL | 81 | 16 | 14 | 30 | 14 | 14 | 0 | 1 | 1 | 4 |
| 2016–2017 | Nashville Predators | NHL | 81 | 15 | 16 | 31 | 25 | 21 | 2 | 5 | 7 | 2 |
| 2017–2018 | Nashville Predators | NHL | 68 | 16 | 19 | 35 | 12 | 7 | 0 | 1 | 1 | 0 |
| 2018–2019 | Nashville Predators | NHL | 79 | 10 | 16 | 26 | 12 | 6 | 0 | 2 | 2 | 2 |
| 2019–2020 | Nashville Predators | NHL | 64 | 15 | 19 | 34 | 14 | 4 | 1 | 0 | 1 | 0 |
| 2020–2021 | Nashville Predators | NHL | 49 | 13 | 15 | 28 | 14 | 5 | 0 | 1 | 1 | 2 |
| 2021–2022 | Seattle Kraken | NHL | 49 | 12 | 14 | 26 | 2 | – | – | – | – | – |
|  | Calgary Flames | NHL | 17 | 0 | 4 | 4 | 4 | 12 | 1 | 3 | 4 | 0 |
| 2022–2023 | Toronto Maple Leafs | NHL | 73 | 20 | 19 | 39 | 14 | 11 | 1 | 2 | 3 | 0 |
| 10 kautta | yhteensä | NHL | 647 | 126 | 154 | 280 | 133 | 86 | 5 | 17 | 22 | 10 |
| 2 kautta | yhteensä | AHL | 72 | 18 | 30 | 48 | 14 | 3 | 1 | 1 | 2 | 2 |
| 4 kautta | yhteensä | Elitserien | 185 | 44 | 74 | 118 | 40 | 28 | 8 | 13 | 21 | 20 |

Lähteet
-------

* Calle Järnkrok The Internet Hockey Databasessa (englanniksi)
* Calle Järnkrok Eurohockey-sivustolla (englanniksi)
* Calle Järnkrok *Elite Prospects*. Everysport Media Group AB.  (englanniksi)

### Viitteet

1. ↑  Nilsson, Johan: Brynäs och Ironhook  13.1.2010. Hockeysverige.se. Viitattu 9.1.2011. (ruotsiksi)
2. 1 2 3 4 5  EliteProspects
3. ↑  Bodin, Uffe: Järnkrok stannar till 2013  19.5.2011. Hockeysverige.se. Viitattu 15.1.2012. (ruotsiksi)
4. ↑  Bodin, Uffe: Här är årets svenska All-Star Team  23.5.2012. Hockeysverige.se. Viitattu 26.5.2012. (ruotsiksi)
5. ↑  Roose, Bill: Wings sign fifth from 2010 draft class  30.5.2012. DETROIT:  Detroit Red Wings. Viitattu 31.5.2012. (englanniksi)
6. ↑  Bodin, Uffe: "Han är nära att vara redo för NHL"  30.5.2012. Hockeysverige.se. Viitattu 31.5.2012. (ruotsiksi)
7. ↑  JARNKROK JOINS GRIFFINS  25.3.2013. GRAND RAPIDS, Mich.:  Grand Rapids Griffins.  Arkistoitu 27.10.2013. Viitattu 22.7.2013. (englanniksi)
8. ↑  Kujawa, Kyle: Järnkrok joins Griffins for a few weeks  30.5.2012. GRAND RAPIDS, Mich.:  Detroit Red Wings. Viitattu 22.7.2013. (englanniksi)
9. ↑
10. ↑
11. ↑  Tässä Karjala-turnauksen Tre Kronor -joukkue  31.10.2011. MTV3. Viitattu 15.1.2012.
12. ↑  Nyrhinen, Matti: Radulov kentän kunkku - Venäjä jyräsi Ruotsin - katso maalit!  12.11.2011. MTV3. Viitattu 15.1.2012.